stanford-oval/wikipedia huggingface dataset:
Rohingya

| Rohingya |
| --- | --- |
 Rohingyan perinteinen puhuma-alue Myanmarissa
Oma nimi:  Ruwainggya
Muu nimi:  rohinja
Tiedot
Alue:   Myanmar  Bangladesh
Puhujia:  1 800 000
Sija:  ei 100 suurimman joukossa
Kirjaimisto:  arabialainen latinalainen rohingya-hanifi
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet itäinen ryhmä bengali–assami
ISO 639-3:  rhg
 Ohje 
Rohingya eli rohinja (omakielinen nimi: Ruwainggya) on rohingya-kansan puhuma indoarjalainen kieli, jota puhutaan Myanmarin Rakhinen osavaltiossa ja Bangladeshin Chittagongin alueella. Sillä arvioidaan olevan noin 1,8 miljoonaa puhujaa, mutta alueen levottomuuksien johdosta puhujamäärästä ei ole tarkkaa tietoa. Noin miljoonan rohingyan puhujan arvioidaan lähteneen Myanmarista pakolaisiksi Bangladeshiin, joskin osa heistä on sittemmin muuttanut takaisin.
Rohingya luokitellaan indoarjalaisten kielten itäiseen ryhmään yhdessä muun muassa bengalin ja assamin kanssa. Rohingyaa pidetään samankaltaisena kuin chittagongin kielen etelämurteet. Chittagongia puolestaan pidetään bengalin kielen murteena, vaikka nämä kielet eivät ole keskenään ymmärrettäviä. Eri kaupungeissa ja jokilaaksoissa asuvilla rohingyan puhujilla ei ole juurikaan kontakteja keskenään ja keskinäinen ymmärrettävyys ei ole selvä.
Kirjoitusjärjestelmä

Kieltä voidaan kirjoittaa arabialaisilla tai latinalaisilla kirjaimilla. Lisäksi voidaan käyttää omaa rohingya hanifi -aakkostoa. Viimeksi mainittua alettiin kehitellä 1980-luvulla. Varhaisimmat rohingyankieliset tekstit ovat peräisin 1800-luvulta ja niissä käytettiin arabialaista kirjaimistoa.
Fonologia > Konsonantit

|  | Labiaali | Labiodentaali | Alveolaari | Retrofleksi | Palataali | Velaari | Uvulaari | Glottaali |
| --- | --- | --- | --- | --- | --- | --- | --- | --- |
| Nasaali | m |  | n | ɳ | ɲ | ŋ |  |  |
| Klusiili | p | b |  | t | d | ʈ | ɖ | c | ɟ | k | g | q | ʔ |
| Affrikaatta |  |  |  |  | t͡ʃ | d͡ʒ |  |  |  |
| Frikatiivi | β | f | v | s | z | ç | ʝ | ʃ | ʒ | x | χ | h |
| Tremulantti |  |  | r | ɽ |  |  |  |  |
| Lateraali |  |  | l | ɭ |  |  |  |  |
| Puolivokaali |  |  |  |  | j | w |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Kaikki vokaalit voivat esiintyä myös nasaalisina. Lisäksi vokaalit voivat esiintyä sekä lyhyinä että pitkinä.
Lähde:
Rock’n’rollia gee-pisteestä

| Rock’n’rollia gee-pisteestä Turo's Hevi Gee |
| --- | --- | --- |

Studioalbumin tiedot
 Julkaistu: 2003
 Tyylilaji: huumorirock
 Kesto: 38.56
 Levy-yhtiö: Bonnier
Listasijoitukset
  Suomen virallinen lista: 26.
Turo’s Hevi Geen muut julkaisut
| Live! No Sleep ’til Pitkämäki 2001 | Rock’n’rollia gee-pisteestä 2003 | Posetiivinen orkesteri 2005 |
Rock’n’rollia gee-pisteestä on Turo's Hevi Gee -huumoriorkesterin vuonna 2003 ilmestynyt levy.
Albumi nousi Suomen virallisen listan sijalle 26.
Kappaleet

Etanolia – 2.47  (Teryleeniä)
Erkinharju twist – 3.20  (Peppermint Twist)
Tuu muijaksi timpurille – 2.43
Tiellä taas – 3.11  (On the Road Again)
Verolippu – 3.37  (Menolippu)
Älä koske mun lonkeroon – 3.44
Räpärällässä soi rock’n’roll – 2.36  (Rock’n’Roll Is King)
Puhelin-rock – 1.45  (Chantilly Lace)
Oon käyny kaikkialla – 2.41
T-piisi – 3.18
Uutismies – 5.52  (First We Take Manhattan)
Osta ittes kippeex – 3.16
Kokoonpano

Hara Laukkanen
Ari Hukkanen
Pekka "Keppi" Heinänen
Ismo Karonen
Samuli Halonen
Kokoonpano > Vierailijat

Kari "Pitkä" Lehtinen
Kuja Salmi
Mikko Saira
Pekka "Devil" Virtanen
Twist Twist Erkinharju
Reiska Laine
Aiheesta muualla

Rock’n’rollia gee-pisteestä discogs.com -sivustolla (englanniksi)
Sepp Kuss

| Sepp Kuss |
| --- | --- |
 Sepp Kuss Tour of Albertassa 2017.
Henkilötiedot
Syntynyt: 13. syyskuuta 1994 (ikä 30)
Kansalaisuus:   Yhdysvallat
Pyöräilijä
Pituus:  180 cm
Paino:  61 kg
Joukkue:  Team Visma–Lease a Bike
Laji:  maantie
Rooli:  ajaja
Ajajatyyppi:  mäkimies, apuajaja
Ura
Ammattilaisjoukkue(et)
2016–2017 2016–:  Rally Cycling Team LottoNL-Jumbo / Team Jumbo-Visma / Team Visma–Lease a Bike
Suurimmat voitot
 Tour of Utah 2018 Ranskan ympäriajo, etappi Espanjan ympäriajo 2023, 2 etappia 
 Tiedot päivitetty: 1. tammikuuta 2024 
Aiheesta muualla
seppkuss.cc
Sepp Kuss (s. 13. syyskuuta 1994 Durango, Colorado) on yhdysvaltalainen maantiepyöräilijä. Hän on parhaimmillaan etappikilpailuissa sekä mäkisessä maastossa ajettaessa. Hän aloitti ammattilaisuransa Rally Cycling -joukkueessa 2016–2017 ja on edustanut Team LottoNL-Jumbo / Team Jumbo-Visma / Team Visma–Lease a Bike -tallia vuodesta 2018.
Kuss voitti Tour of Utahin kokonaiskilpailun 2018. Hän voitti Santuario del Aceboon päättyneen 15. etapin Espanjan ympäriajossa 2019 ja Andorra la Vellaan päättyneen 15. etapin Ranskan ympäriajossa 2021. Vuoden 2023 Espanjan ympäriajossa hän voitti Javalambreen päättyneen kuudennen etapin ja siirtyi kahdeksannen etapin jälkeen kokonaiskilpailun johtoon. Lopulta hän voitti kokonaiskilpailun 17 sekunnin erolla Jonas Vingegaardiin.
Saavutuksia

Lähteet: Pro Cycling Stats, Cycling Archives
2024
See You Again (Wiz Khalifan kappale)

| ”See You Again” Wiz Khalifa ft>  Charlie Puth |
| --- | --- | --- |

Singlen tiedot
 Albumilta: Furious 7: Original Motion Picture Soundtrack & Nine Track Mind (Kansainvälinen versio)
 Äänitetty : 2014
 Julkaistu: 16. maaliskuuta 2015
 Formaatti: CD, digitaalinen lataus
 Tuottaja(t): DJ Frank E, Charlie Puth, Andrew Cedar
 Tyylilaji: hip hop, pop-rap
 Kesto: 03.49
 Levy-yhtiö: Atlantic Records
Wiz Khalifan muut singlet
| ”You and Your Friends” 2014 | ”See You Again” 2015 | ”For Everybody” 2015 |
Charlie Puthin muut julkaisut
| ”Marvin Gaye” 2015 | ”See You Again” 2015 | ”One Call Away” 2015 |
Fast & Furious soundtrackin muut julkaisut
| ”How Bad Do You Want It (Oh Yeah)” 2015 | ”See You Again” 2015 | ”Hey Ma” 2017 |
See You Again on yhdysvaltalaisräppäri Wiz Khalifan kappale, jolla vierailee myös yhdysvaltalaislaulaja Charlie Puth. Sen julkaisi Atlantic Records singlenä elokuvan Furious 7 soundtrack-levyltä 16. maaliskuuta 2015. Kappale on omistettu näyttelijä Paul Walkerille, joka kuoli auto-onnettomuudessa Kalifornian Valenciassa 30. marraskuuta 2013. Myöhemmin kappale liitettiin myös Puthin Nine Track Mind-debyyttistudioalbumin kansainväliseen versioon. Kappaleen ovat sanoittaneet Puth, Andrew Cedar, DJ Frank E, Khalifa, Dann Hume, Josh Hardy ja Phoebe Cockburn, joista kolme ensimmäistä myös tuottivat sen.
Kappaleesta tuli sen julkaisun jälkeen sekä Puthin että Khalifan toistaiseksi menestynein single. Se oli yhteensä kaksitoista viikkoa Yhdysvaltain Billboard Hot 100-listan kärjessä, joka teki siitä kyseisen listan toiseksi pisimpään kärkisijaa pitäneen rap-kappaleen Eminemin "Lose Yourselfin" kanssa, päästäen edelleen vain Lil Nas X:n ja Bill Ray Cyrusin kappaleen "Old Town Road". Kappale oli valtava menestys myös Euroopassa, jossa se oli Isossa-Britanniassa kaksi viikkoa singlelistan kärjessä. "See You Again" pääsi singlelistan kärkeen myös muun muassa Australiassa, Irlannissa, Itävallassa, Kanadassa, Saksassa, Sveitsissä ja Uudessa-Seelannissa. Yhdysvalloissa se oli hetken aikaa myös Spotifyn striimatuin kappale, kunnes One Directionin "Drag Me Down" ohitti sen. Kappale piti hetken aikaa myös maailmanlaajuista viikkostriimiennätystä yli 21,9 miljoonalla viikon aikana tehdyllä striimauksella.
Kappaleelle toteutettu musiikkivideo oli YouTuben katsotuin video 10. heinäkuuta - 4. elokuuta 2017 välisenä aikana. "See You Again" sai kolme ehdokkuutta vuoden 2016 Grammy-palkintogaalassa, kategorioissa "Vuoden kappale", "Paras duon/yhtyeen esitys" ja "Paras visaaliseen mediaan sanoitettu kappale". Se oli ehdolla vuoden kappaleeksi myös BBC Music Awardsissa sekä vuoden 2016 Golden Globe Awardsissa kategoriassa "Paras alkuperäinen kappale". "See You Again" oli maailmanlaajuisesti vuoden 2015 myydyin kappale 20,9 miljoonalla myydyllä kopiolla.
Käännös suomeksi
Seppo Tenhunen

| Seppo Tenhunen> Henkilötiedot |
| --- | --- |
Syntynyt: 5. syyskuuta 1953 (ikä 71) Oulu
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  174 cm
Paino:  179 kg
Pelaajaura
Pääsarjaura:  1977–1982
Seurat:  SaPKo (I-div) Kärpät (I-div, SML)
Seppo Tenhunen (5. syyskuuta 1953 Oulu) on entinen suomalainen jääkiekkoilija. Tenhunen edusti urallaan I-divisioonassa Oulun Kärppiä ja Savonlinnan Pallokerhoa sekä jääkiekon SM-liigassa Kärppiä. Tenhunen voitti jääkiekon Suomen mestaruuden kaudella 1980–1981.
Tenhunen pelasi SM-liigassa yhteensä 120 ottelua. Oulun Kärppiä Tenhunen edusti urallaan yhteensä 217:ssa ottelussa.
Rock’n’roll vuonna 0

| Rock'n'roll vuonna 0 Moog Konttinen |
| --- | --- | --- |

Studioalbumin tiedot
 Julkaistu: 2000
 Tyylilaji: rock
 Levy-yhtiö: Motley
Moog Konttisen muut julkaisut
| Rock'n'roll EP – Osa 1 (EP) 1995 | Rock'n'roll vuonna 0 2000 | Rock'n'roll EP - Osa II (EP) 2016 |
Rock'n'roll vuonna 0 on suomalaisen rock-muusikon Moog Konttisen studioalbumi. Se julkaistiin vuonna 2000.
Kappaleet

Suklaasydän
Sen voi vain aavistaa
En voi pidätellä
Seitsemän Lumikkia
Ei oo bändärit niinkuin ennen
Mun täytyy saada
Miesten mies
Sä huijaat
Oon mennyt helppoon
Villi väline
Seiska
Rock'n'Roll biisi
Orpopojan valssi
In-Out-In-Outro
Ne tulee ja hakee mut pois ha-haa (Bonus)
Kettu ja korppi (Extra Super Bonus)
Kokoonpano

Moog Konttinen – konsonantit, nokkahuilu, "In-Out-In-Outro" -kappaleen moninaiset soittimet
Nipa Niilola – kitara
Seppo "Kala" Alajoki – kitara
Jyrki Melartin – basso
Arska Rautajoki – rummut
Kokoonpano > Muut muusikot

Marjo Minkkinen ja Kokoonpano – taustalaulut
Lisäksi kaikki Kokoonpanon jäsenet soittavat levyllä lyömäsoittimia.
Aiheesta muualla

Rock'n'roll vuonna 0 discogs.com -sivustolla
Seppo Konttinen (ekonomi)

Seppo Sakari Konttinen (3. elokuuta 1930 Käkisalmi – 17. lokakuuta 1994 Helsinki) oli suomalainen varatuomari ja ekonomi. Hän oli Osuuspankkien Keskuspankin (OKO) pääjohtaja vuosina 1967–1984.
Konttinen kirjoitti ylioppilaaksi 1950, valmistui ekonomiksi 1954 ja lainopin kandidaatiksi 1955 sekä sai varatuomarin arvon 1959. Hän tuli OKO:n palvelukseen lakimieheksi vuonna 1956 ja toimi osastopäällikkönä 1961–1963. Hän toimi Teollistamisrahaston toimitusjohtajana vuosina 1963–1966 ja siirtyi 1967 OKO:n pääjohtajaksi. Pankki oli tuolloin konkurssin partaalla rahoitettuaan taloudellisesti kannattamattomia Mekesiä ja Tikkakoskea, mutta Konttinen sai yhtiöt saneerattua takaisin kannattaviksi ja auttoi siten myös OKO:n uudelleen jaloilleen. Hänen pääjohtajakaudellaan osuuspankit saivat aiempaa vahvemman jalansijan kaupungeissa, sitä ennen niiden pääpainopiste oli ollut maaseudulla. Konttinen jäi varhaiseläkkeelle 53-vuotiaana.
Konttinen oli myös Maa- ja teollisuuskiinteistöpankin toimitusjohtaja vuosina 1967–1972 ja sen johtokunnan puheenjohtaja vuodesta 1967, Sponsor Oy:n johtokunnan jäsen vuodesta 1967, Talouselämä Oy:n johtokunnan jäsen 1967–1971 sekä Aura-yhtiöiden hallintoneuvoston jäsen 1967–1971. Hän oli opiskeluaikanaan ainejärjestö Pykälän puheenjohtaja vuonna 1955, Keskisuomalaisen Osakunnan kuraattori 1957–1960 ja Helsingin yliopiston ylioppilaskunnan varapuheenjohtaja 1959–1961. Konttinen oli lisäksi Suomen Nykyaikaisen 5-ottelun Liiton puheenjohtaja vuosina 1969–1974 ja kuului Suomen Kulttuurirahaston säätiön, Liikesivistysrahaston ja Maanpuolustuksen tuki ry:n hallituksiin sekä Veronmaksajain Keskusliiton valtuuskuntaan.
Romuralli

Romuralli Hednesford Hills Raceway -moottoriradalla Isossa-Britanniassa syyskuussa 2010.
Romuralli on autourheilulaji, jossa kilpailijan on tarkoituksena törmätä autollaan kilpakumppanien autoja päin mahdollisimman kovaa, ja tuhota ne ajokelvottomaan tilaan. Voittajaksi selviytyy viimeinen liikkuva auto. Romutus tapahtuu 30x30 metrin alueella.
Romurallin haasteena on, että oma auto on pidettävä mahdollisimman hyväkuntoisena, jos sillä on tarkoitus päästä loppukilpailuihin asti. Siksi useimmat kuljettajat käyttävät törmäämiseen auton takaosaa suojellakseen auton herkemmin vaurioituvaa etuosaa, jossa sijaitsevat yleensä auton jäähdytin ja moottori.
Romurallissa on kaksi luokkaa: takavetoiset ja etuvetoiset autot. Etuveto-luokka ajettiin Suomessa ensimmäistä kertaa kaudella 2007. Luokassa ovat toistaiseksi menestyneet japanilaiset automerkit, kuten Mazda, Toyota ja Nissan. Nykyään myös tila-autot kelpuutetaan mukaan
Etuvetoluokka auton painoraja on 1400 kg ja super luokassa takavetoisilla max 1600 kg ja etuvetoisilla 1800 kg.
Sallitut vaihteet ovat vain ykkönen ja pakki. Säännöissä on erityismainintoja turvallisuudesta ja mm. poistettavista osista. Esimerkiksi vetokoukku pitää poistaa ja suojapalkkeja on lisättävä. Romurallissa ajetaan SM-mestaruudesta, etuvetomestaruudessa on kolme osakilpailua vuodessa.
Historia

Ensimmäisiä romuralleja pidettiin USA:ssa messujen yhteydessä, moottoriradoilla promo mielessä 50-luvulla. Vahvistamattomat lähteet kertovat vastaavanlaisista tapahtumista jo 30-luvulla. Laji kasvoi 60-luvulla ja levisi myös Eurooppaan.Televisioyhtiö ABC myös televisioi mailmanmestaruuskisoja 60-luvulta aina vuoteen 1992 saakka.  Myös suositussa Happy Days sarjassa  sarjan henkilö Pinky Tuscadero edusti romurallia ajavaa naiskuskia.
Osallistumissäännöt

Kuljettajien alaikäraja on 15 vuotta. Alaikäisiltä vaaditaan vanhempien kirjallinen suostumus. Romuralliautot ovat liikenteestä poistettuja henkilöautoja. Autojen suurin sallittu omamassa on luokkakohtainen. Kilpailuihin ei voi osallistua paketti-, maasto- tai lava-autoilla, vaikka painoraja alittuisi. Autoista on rakennusvaiheessa poistettava kaikki ylimääräinen hajoava tai palava materiaali. Kuljettajan turvallisuuden takaamiseksi kuljettajanoven ulkopuolelle asennetaan palkit ja kuljettajan penkin taakse poikkipalkki. Pakollisia ajovarusteita ovat kypärä ja turvavyö. Tavallinen henkilöauton kolmipistevyö riittää.
Aiheesta muualla

Kuvia tai muita tiedostoja aiheesta Romuralli Wikimedia Commonsissa
Romurallia messuilla - West End Fair Demolition Derby (Gilbert, Pennsylvania.) Tähän tapahtumaan osallistui 100 autoa 2000-4000 henkilön edessä.
Scottish Borders

| Scottish Borders The Mairches Na Crìochan |
| --- | --- |
 St Abb's Headin majakka Pohjanmeren rannikolla
 Alueen sijainti Skotlannissa
 Koordinaatit: 55°21′N, 02°29′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Newtown St Boswells
Pinta-ala:  4 732 km²
Väkiluku (2015):  114 030
 – väestötiheys:  24,1 as./km²
Lyhenteet:  
 – ISO 3166:  GB-SCB
 
Hallintoalueen internetsivut
Scottish Borders (skotiksi The Mairches, gaeliksi Na Crìochan) on yksi Skotlannin 32:sta hallintoalueesta (council area). Sen rajanaapureita ovat Dumfries ja Galloway, Etelä-Lanarkshire, Itä-Lothian ja Midlothian Skotlannissa sekä Northumberland Englannin puolella. Sen keskustaajama on Newtown St Boswells.
Hallintoalueella on arviolta 114 030 asukasta (vuonna 2015) ja sen pinta-ala on 4 732 neliökilometriä. Se kattaa historialliset Berwickshiren, Peeblesshiren, Roxburghshiren ja Selkirkshiren kreivikunnat sekä osia Midlothianin kreivikunnasta. Scottish Bordersista tuli hallintoalue 1975 nimellä Borders, ja se oli silloin jakautunut neljään piirikuntaan. Nimenmuutos ja piirikuntien yhdistäminen tapahtui vuoden 1996 hallintouudistuksen myötä.
Kyliä ja kaupunkeja

| --- | --- |
 Abbey St. Bathans  Ashkirk  Broughton  Cockburnspath  Coldingham  Coldstream  Denholm  Dryburgh  Duns  Earlston  Eddelston  Ettrick  Ettrick Bridge  Eyemouth  Galashiels  Hawick  Innerleithen:  Jedburgh  Kelso  Kirk Yetholm  Lauder  Melrose  Newcastleton  Newtown St Boswells  Peebles  Roxburgh  Selkirk  St. Abbs  Stow  Teviothead  Traquair  Walkerburn  West Linton
Aiheesta muualla

Kuvia tai muita tiedostoja aiheesta Scottish Borders Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Roctum

| Roctum> Tiedot |
| --- | --- |
Toiminnassa:  2002–
Tyylilaji:  metal punk rock
Kotipaikka:   Suomi
Laulukieli:  Englanti
Jäsenet:  Stunk Man, laulu   Banana Boy, basso   Zikk Brutal, kitara  Ill Duce, kitara   The Beast, rummut  
Levy-yhtiö:  Turban Records, 2004–2007   VMC Records, 2014–   Kasettipesä, 2020–  
Infobox OKNimi-testi OK: 
Roctum on vuonna 2002 perustettu hämeenlinnalainen rock-yhtye, joka julkaisi ensimmäisen albuminsa Roctumania vuonna 2006.
Historia

Roctumin nykyinen kokoonpano muodostui vuodesta 2002 alkaen laulaja Stunk Manista, hänen vanhemmasta veljestään, rumpalista The Beastistä, basistista Banana Boysta ja kitaristista nimeltänsä Zikk Brutal, joka korvasi alkuperäisen kitaristin Riku Mäkisen. Vuonna 2003 yhtyeen esiintymiset julkisuudessa jäivät suhteellisen matalaprofiilisiksi Zikkin armeija-ajan takia. Tästäkin pienestä epäkohdasta huolimatta yhtye oli jo ensimmäisenä puolenatoista vuotenaan ehtinyt levyttää kolme demonauhaa: "First Demolition" (2002), "We'll Never Leave You Alone" (2002) ja "Earbreaker" (2003). Kaikki nämä demot nauhoitettiin Hämeenlinnassa paikallisella studiolla ja hyvin minimaalisilla budjeteilla.
Tiiviin keikkailun jälkeen Roctum osallistui Ääni ja Vimma -musiikkikilpailuun vuonna 2004. Kilpailussa yhtye ylsi välieriin asti, mutta ei päässyt finaaliin. Huomiota kuitenkin herätti epänormaali lavakäyttäytyminen ja vähintäänkin oudot lava-asut. Tästä esimerkkinä basisti Banana Boyn pukeutuminen keijuksi.
Syksyllä 2004 Roctum kirjoitti sopimuksen tamperelaisen levy-yhtiön Turban Recordsin kanssa. Yhtye julkaisikin tätä kautta ensimmäisen CD-singlensä "Sandwich" kesällä 2005.
Roctumin esikoisalbumi Roctumania julkaistiin kesällä 2006. Kuten jo yhtye itse, myös levy jakoi voimakkaasti mielipiteitä. Vain viikossa levytetty albumi esitti Roctumin suurelle yleisölle likaisilla soundeilla varustettuna hard rockia, metallia, glam- ja punk rockia yhdistelevänä kummajaisyhtyeenä. Levy sisälsi muun muassa klassikkokappaleet ”What the Fuck”, ”Everything Disappears”, ”The Sailor”, ”Sweet Insanity” ja nimikkokappaleen ”Roctum”.
Promootiovaikeuksien takia yhtye ei saanut esikoisalbumilleen kaipaamaansa huomiota. Tämän vuoksi yhtyeen ja levy-yhtiön Turban Recordsin tiet erkanivatkin vuonna 2007.
Roctum solmi levytyssopimuksen VMC-recordsin kanssa vuonna 2014. Ensimmäinen single "You're An Ass" julkaistiin tammikuussa. Toinen single "So Called Stay" ilmestyi huhtikuussa 2014.
Diskografia > Albumit

Roctumania (2006)
Domination (2014)
The Gods of Rock n Roll (2020)
Diskografia > CD-singlet

"Christmas Time Loving" (2023)
"Nothing To Do With Hell" ep (2017)
"So Called Stay" (2014)
"You're An Ass" (2014)
"Buck Angel" (2010)
"The City of the Living Dead" (demo 2007)
"Nothing for X-mas" (2006)
"Sandwich" (2005)
"Earbreaker" (Demo), (2003)
"We'll Never Leave You Alone" (Demo) (2002)
"First Demolition" (Demo) (2002)
Aiheesta muualla

Roctumista koko illan elokuva Muusikoiden.net 30.9.2007
Rockin jumalat ovat saapuneet Muusikoiden.net 9.5.2006
Yle - Free Your Mind, 22.4.2004, Roctum Äänessä ja Wimmassa (Arkistoitu – Internet Archive)
Scuderia Milano

| Scuderia Milano |
| --- | --- |
Koko nimi:  Scuderia Milano
Tunnetuimmat kuljettajat:   Felice Bonetto  Franco Comotti  Onofre Marimón  Paco Godia  Juan Jover  Chico Landi  Prinssi Bira
Valmistajat:  Maserati, Milano
Moottorit:  Maserati, Milano, Speluzzi
Saavutukset Formula 1:n MM-sarjassa
Ensimmäinen kilpailu:  Sveitsin Grand Prix 1950
Kilpailuja:  6
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  2
Viimeinen kilpailu:  Italian Grand Prix 1953
Scuderia Milano oli italialainen Formula 1 -talli, joka osallistui Formula 1 -sarjaan kahdeksan kertaa kausina 1950–1953. Yhtä kilpailua lukuun ottamatta Scuderia Milano käytti ainoastaan Maseratin autoja sekä aina Pirellin renkaita. Felice Bonetton yritys Milanon omavalmisteisella autolla päättyi, kun hänen autonsa ei käynnistynyt osakilpailua varten.
Formula 1 -tulokset

| Kausi | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 |  |  | P |  | GBR | MON | 500 | SUI | BEL | FRA | ITA |  |  | 2 | –* |
| 1950 | Milano 1 | Speluzzi 1.5 L4C (s/c) | P |  Felice Bonetto |  |  |  |  |  |  | DNS |  |  | 2 | –* |
| 1950 | Maserati 4CLT/50 | Maserati 1.5 L4C (s/c) | P |  Felice Bonetto |  |  |  | 5 |  |  |  |  |  | 2 | –* |
| 1950 | Maserati 4CLT/50 | Milano 1.5 L4C (s/c) | P |  Felice Bonetto |  |  |  |  |  | Kesk. |  |  |  | 2 | –* |
| 1950 | Maserati 4CLT/50 | Milano 1.5 L4C (s/c) | P |  Franco Comotti |  |  |  |  |  |  | Kesk. |  |  | 2 | –* |
| 1951 |  |  | P |  | SUI | 500 | BEL | FRA | GBR | GER | ITA | ESP |  | 0 | –* |
| 1951 | Maserati 4CLT/50 | Milano 1.5 L4C (s/c) | P |  Onofre Marimón |  |  |  | Kesk. |  |  |  |  |  | 0 | –* |
| 1951 | Maserati 4CLT/48 | Maserati 1.5 L4C (s/c) | P |  Paco Godia |  |  |  |  |  |  |  | 10 |  | 0 | –* |
| 1951 | Maserati 4CLT/48 | Maserati 1.5 L4C (s/c) | P |  Juan Jover |  |  |  |  |  |  |  | DNS |  | 0 | –* |
| 1953 | Maserati A6GCM | Maserati 2.0 L6 | P |  | ARG | 500 | NED | BEL | FRA | GBR | GER | SUI | ITA | 0 | –* |
| 1953 | Maserati A6GCM | Maserati 2.0 L6 | P |  Chico Landi |  |  |  |  |  |  |  |  | Kesk. | 0 | –* |
| 1953 | Maserati A6GCM | Maserati 2.0 L6 | P |  Prinssi Bira |  |  |  |  |  |  |  |  | 11 | 0 | –* |
* Valmistajien maailmanmestaruus alkoi vasta kaudella 1958.
Ryssänlampi (Virrat)

| Ryssänlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°24′35″N, 23°32′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Haukkalampeen 
Järvinumero:  35.425.1.008
Mittaustietoja
Pinnankorkeus:  140,1 m  
Rantaviiva:  0,693 km  
Pinta-ala:  1,642 ha  
Saaria:  ei saaria 
 fiRyssänlampi 
Ryssänlampi  on Pirkanmaalla Virroilla Sulkavan kylän lähellä sijaitseva lampi.
Maantietoa

Lammen pinta-ala on 1,6 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Sulkavanjoen valuma-alueeseen (35.425) se kuuluu. Lammen vedenpinnan korkeus on 140,1 metriä mpy.
Seija Paakkola

Seija Paakkola-Kuusinen (o.s. Paakkola, s. 1959 Oulu) on vuoden 1978 Miss Suomi, malli, laulaja ja showesiintyjä. Miss Skandinavia -kilpailussa hän oli toinen perintöprinsessa. Vuosina 1978–1980 Paakkola esiintyi Dannyn ja Armi Aavikon kesäshow’ssa Danny ja Armi laserajassa (1978), Frendit (1979) sekä ravintolashow’ssa Hellät paikat. Paakkola ei tehnyt levytyksiä, mutta saavutti suosiota lavaesiintyjänä ja komediennena.
Paakkola vetäytyi showbisneksestä vuonna 1980, jolloin Finntastic-kokoonpano hajosi. 1990-luvulla hän perusti Wanha Pehtoori -nimisen ravintolan Helsingin Haltialaan. Paakkolalla on aiemmasta suhteestaan tytär. Paakkola avioitui vuonna 1992 Haltialan tilan pehtorin Jari Kuusisen kanssa ja he muuttivat vuoden 2020 lopulla Posiolle, jossa heillä on myös erillinen kesämökki.
Aiheesta muualla

Ylen Elävä arkisto: Seija Paakkola, Miss Suomi 1978